Feng Kun. Feng Kun (oddiy xitoychada: 冯坤; milliy xitoychada: 馮坤; oʻqilishi: "Féng Kūn"; 1978-yil 28-dekabrda Pekinda tugʻilgan) — isteʼfodagi Xitoy ayollar milliy voleybol terma jamoasi aʼzosi va sardori. U 2004-yilda Afinada boʻlib oʻtgan Yozgi Olimpiada oʻyinlarida Xitoy voleybol boʻyicha oltin medalni qoʻlga kiritishidagi xissasi sababli „MVP“ va „Eng yaxshi toʻpurar“ mukofotiga sazovor boʻlgan. Faoliyati. Feng Kun 12 yoshida voleybol oʻynashni boshlagan va 16 yoshida Pekin voleybol jamoasiga toʻpurar sifatida tanlangan. Bir yil oʻtgach, u milliy terma jamoaga chaqiriladi. Bu vaqt ichida Xitoy terma jamoasi sportda koʻp yillar davomida dunyoda hukmronlik qilganidan keyin past pogʻonalarga tushib qolgan edi. Biroq, jamoa yangilanishni boshladi va 2001-yilda Osiyo chempionligini qoʻlga kiritdi. 2002-yilda jahon chempionatida toʻrtinchi oʻrinni egalladi, 2003-yilda Jahon kubogiga sazovor boʻldi. Keyingi yil esa Afinada boʻlib oʻtgan Olimpiya oʻyinlarida amaldagi chempion Kuba va Rossiya terma jamoalarni magʻlub etib, gʻalaba qozondi. Jamoa finalda Rossiyani magʻlub etishi uchun ikkita set yetarli boʻlgan. Feng Kun Asystel Novara jamoasi bilan 2008—2009-yillarda CEV kubogida gʻolib boʻladi va „Eng yaxshi toʻpurar“ mukofotiga sazovor boʻldi. Xitoy voleybol ligasining 2010—2011-yilgi mavsumini Guangdong Evergrande VC jamoasi bilan oʻynagandan soʻng, Feng Kun 2011-yil avgust oyida professional voleyboldan ketganligini eʼlon qildi. Shaxsiy hayoti. 2014-yil dekabr oyida u Tailand ayollar milliy voleybol terma jamoasi bosh murabbiyi Kiattipong Radchatagriengkai bilan turmush qurdi.